**PREDUZETNIŠTVO**

Autor: Prof. dr Jelena Erić Nielsen

Godina izdanja: 2024

ISBN: 978-86-6091-148-5

*Preduzetništvo* je sveobuhvatni, praktični i naučno utemeljen vodič za sve koji razmišljaju o započinjanju sopstvenog poduhvata. Knjiga opisuje faze preduzetničkog procesa, od identifikovanja kreativne poslovne šanse, planiranja i generisanja resursa, preko osnivanja poduhvata i definisanja optimalnog poslovnog modela, do strategijskog upravljanja rastom malog biznisa.

Struktura udžbenika obuhvata 20 tematskih poglavlja planski i sistematski objedinjenih u četiri dela. Koncipiran je logično, saglasno redosledu aktivnosti, sa ciljem da pruži podršku preduzetniku kroz svake faze preduzetničkog procesa, predstavlja ključ za kreiranje i uspešno upravljanje kompanijom. Udžbenik doprinosi razvoju preduzetništva u domaćoj naučnoj i stručnoj literaturi, čineći veoma značajnu temu učini lakšom za savladavanje.

Osim naučne i stručne, knjiga ima snažnu aplikativnu dimenziju:spektar primera iz prakse prikazanih kroz više od 25 studija slučaja, 108 grafičkih prikaza, 165 ilustracija i posebnih priloga, pregled 300 ključnih pojmova, 200 pitanja za diskusiju i 60 zadataka za vežbu. U knjizi su detaljno obrađene sledeće teme

* “korak po korak“ instrukcije za pisanje detaljnog biznis plana, kroz šest tematskih poglavlja na 170 strana
* postupak razvoja tehnološkog start-up poduhvata
* tehnike izrade i testiranja prototipa;
* smernice za kreiranje cenovne politike i strategije
* vodič za definisanje i segmentiranje ciljnog tržišta, uputstvo za istraživanje tržišta korišćenjeм;
* načine komuniciranja sa ciljnim tržištem, alternativne metode digitalnog marketinga i praćenje uspešnosti kampanje pomoću web-analitike
* kompletan pregled raspoloživih finansijskih izvora, od tradicionalnih do *crowdfunding* finansiranja, ključne instrumenate i postupak finansijske analize, uključujući KPI metriku
* uputstva za sprovođenje analize okruženja, izvodljivosti i ocenu poslovne šanse, kao i ispitivanje atraktivnosti industrije
* preporuke za izbor poslovnog modela u digitalnom okruženju, *Canvas* pristup i biblioteku od preko 50 savremenih poslovnih modela.

*Preduzetništvo* nudi istorijsku retrospektivu, politički diskurs, filozofski kontekst, oglede iz književnosti kao ilustracije ekonomskih fenomena, kao i širi društveni i etički osvrt na egzistencijalnu i duhovnu potrebu čoveka da spozna i ostvari lične potencijale.